ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk ru kk ru ru kk kk kk kk kk en pt kk kk kk kk kk kk pt kk kk kk kk kk kk kk kk kk kk kk kk kk kk kk kk kk ru bg kk de kk kk
Жайылымды көлдете суару жұмысы жүзеге аспақшы
Обращение к общественности С.Мамбеталина
Күні: 30.01.2016, 266 рет оқылды
Уважаемые друзья и соратники и все кому не безразлична моя судьба! Как Вы все знаете, недавно состоялся судебный приговор по делу об обвинении меня в разжигании национальной розни. Я был осужден на 2 года лишения свободы.
Находясь в изоляторе у меня было время обдумать ту ситуацию, в которой оказался. Я многое продумал, пересмотрел и понял. В том, что это случилось во многом моя собственная вина. Следствием были собраны исчерпывающие доказательства моей вины. Поэтому от предъявленных мне доказательств я полностью признаю свою вину и деятельно раскаиваюсь. Я признаю, что перепечатал на своей странице в социальных сетях эту злосчастную книгу, оскорбляющий казахов как нацию. Действительно, когда я это делал, полностью не осознавал возможных негативных последствий. Я серьезно ошибся и свою ошибку полностью осознал, хотя и совершил это преступление не злонамеренно. Многие знают, что я длительное время проживал за рубежом, занимался бизнесом. Много лет активно участвовал в общественно-политической жизни нашей страны и пытался сделать ее жизнь лучше. В семейной жизни у меня в последнее время также произошли серьезные изменения. В сентябре родился сын в г.Алматы. Я очень хотел, чтобы мой ребенок стал коренным жителем Казахстана и полноправным ее гражданином. Мои престарелые родители также проживают в Казахстане, и многое сделали на благо Родины. Моя мама заслуженный акушер-гинеколог республики, которая долгое время давала жизнь многим людям, была преподавателем Национальной медицинской академии, воспитав не мало грамотных специалистов. Мой отец – заслуженный работник медицины, доктор медицинский наук, также всю жизнь посвятивший спасению здоровья простых граждан. За время следствия и суда я многое понял. Понял, что нужен своей семье, своим родителям, дочерям и сыну. Нужно забиться о них каждый день. И этого времени не так уж и много. Родители в возрасте, сердечно переживают все произошедшее и могут уже не дождаться моего возвращения из мест лишения свободы. Сын подрастает без меня и его воспитание самое важное сейчас в моей жизни. Я полностью раскаиваюсь в своих ошибках и понимаю, что только человеческое понимание и сочувствие позволяют мне рассчитывать на снисхождение. Я уже получил горький и нелицеприятный для себя урок. И он показателен для всех других. Прошу вас отнестись с искренним человеческим пониманием к моему обращению и поддержать мое прошение о смягчении приговора, с определением наказания не связанного с лишением свободы. В случае положительного решения моего вопроса, я осознав всю полноту ответственности, публично заявляю, что прекращаю и отхожу от общественно-политической деятельности, чтобы посвятить себя семье, детям и родителям. Никакая общественная деятельность не стоит слез родителей и детей. Тем более что суд запретил занятие любой общественной деятельностью. Прошу вас не допускать инсинуаций и спекуляций по этому поводу. Я призываю к сочувствую и пониманию сложившейся вокруг меня и моей семьи ситуации. С уважением, искренне Ваш Серикжан Мамбеталин. Источник: https://www.facebook.com/serikzhan.mambetalin/posts/10153920116191103
Режиссердің сағынышқа айналған өкініші
Күні: 18.01.2016, 170 рет оқылды
Орал қаласындағы «Мир» кинотеатрынан 1980 жылдың күзінде «Экипаж» атты  екі бөлімді туындыны көрдік. Шынымызды айталық, әсіресе екінші бөлімінде кілең бір жарылыс, өрт жайлаған, ара-тұра эротикалық көрініс, түрлі-түсті музыка да қылаң беретін мұндай картинаны кеңес киносының талайын тамашаласақ та, бұрын-соңды көрмеген едік.    Киноны көріп шыққан соң институтта бірге оқитын  группаласым  екеуіміз көшеден такси ұстадық. Бізбен бірге таксиге орта жасқа келіп қалған мосқалдау орыс әйелі мінді. Әлгі әйел жолшыбай үйіне жеткенше жаңа ғана көрген кинодағы басты кейіпкерлердің бірі, ұшқыш Валентин Ненароковтың әйелін сөгумен болды. -Күйеуі қандай ғажап жан, долы әйелі бетінен алып, жер-жебіріне жетіп жатырса да, іштегі ашуын сабырға жеңдіреді.Тіпті, әлгі ызақор, ашушаң әйелі  неке бұзу туралы сот үдерісі кезінде күйеуін «оңбаған», «жексұрын» деген сөздермен тілдеп жатса да мыңқ етпеді ғой, сабазың. Неткен жүйкесі мықты жан еді,-деп ұшқышқа кәдімгідей жаны ашыды. Расында да «Экипажды»  көрген адамның фильмнің басқа оқиғасынан гөрі ең алдымен осы көріністер есінде қалады. Ненароковтың әйелі  үй ішінде көңілді күйде жүріп, күйеуімен сәл-пәл сөйлескеннен соң аяқ астынан өзінен — өзі долданып шыға келеді. Көзі қарақты көрермен ерлі-зайыптылардың арасындағы қайшылықты кинодан емес, нақ өмірдің өзінен көргендей болып отырады. Жуырда «Теленеделя» апталық журналы  қолыма түсіп, оқысам, онда фильмде Аляның рөлінде ойнаған актриса Ирина Акулова бұл көріністердің бүге-шігесін  түсіндіре кетіпті. Оның айтуынша,  «күйеуі» Ненароков екеуінің соңғы жанжалдасатын көрінісі түнде түсіріліпті. Сол көріністі түсірер алдында ол осы рөлде ойнайтын актер Анатолий Васильевті 4 сағат күтіп, тіптен ара-арасында ұйықтап та алыпты. «Күйеуінің» уақытында келмей, кешіккеніне әбден ашуланған ол шынымен де ызаға булығып, актерді келген бойда жаналқымға алған. Мұның өзі кәдуілгі өмірдегідей табиғи таза қалпында шығыпты. Соңынан фильмнің режиссері Александр Митта актрисаға «күйеуін» ұзақ уақытқа кешіктіргенін туындыда көрініс табиғи  түсірілуін көздеп, әдейі жасағанын мойындаған. Шынайы шыққан дүниенің қашанда көрерменнің көңіл төрінен орын алары ақиқат. Киноны көрген біздің және жаңағы орыс әйелінің  Ненароковтың келіншегіне қаралай «жынымыз» келгендігі осы себептен болар деген пікірде қалдық.  Шынында да актриса И.Акулованың кинода бейнелеген кейіпкерінің таза, сол күйінде шыққандығы кереметтей, оны көшеде көргендер де жаратпай, сыртынан сан түрлі ғайбат сөздер айтқан. –Мені ерлер де, әйелдер де жек көрді. «Сенің әлі маған көңілің толмай жүр ме?  Мынадай әйелмен тұрмыс құрсаң, қандай болғаныңды көрер едім!»-деп  ту сыртымнан  бір әйелдің күйеуіне мені нұсқап тұрғанын көрдім. Әрине, мұндай сөзді есту маған ауыр тиді. Өмірде ондай  емеспін, мінезім жұмсақ, адамға жақсылық ойлайтын, байсалды, сабырлы жанмын,-дейді ол. «Экипаж» фильмін түсірген А.Митта тек бұл көріністі ғана емес, туындының атына сай ұшқыштар командасының құрамасын, ұшақ апатын да шынайы шығаруға тырысқан. Мәселен, ол  американ режиссері Стивен Спилбергтің әйгілі  «Челюсти» фильміндегі 6 акуланың  кескіні мен аузын, денесін, құйрығын шеберлер әртүрлі көлемдегі қуыршақ қылып жасағанын журналдан оқып, осындай қалыпта ұшақтарды да түсіруге болады деген ұйғарымға келіп,  жоспарын киноны түсіру барысында жүзеге асырыпты. Фильмдегі  жарылыс, өрт апаттарына сол кездегі кеңес ақшасымен есептегенде миллион сом қаржы кеткен. Ал фильмде көрсетілетін  Мәскеудің Домодедова әуежайындағы  өрт шынымен болған.  Көріністе шығынға шығарылған ТУ-114 ұшағын әдейі әуежай алаңына әкеліп, оны өртеу үшін 6 тонна жанармай дайындайды. Бұл арада айта кету керек, картинадағы апатқа ұшыраған ұшақтардың барлығы да әлдеқашан шығынға жіберілген ұшақтар болып саналады. Түсірілім күні алаңда нағыз өрт болып, оны сөндіруге режиссердің өзі бастап, фильмде ойнап жүрген актер Леонид Филатов, оператор Валерий Шувалов жанталаса ұмтылғанда Миттаның шашы, Шуваловтың кірпіктері күйіп қалған. Оператор осы қиын жағдайдың үстінде де камерасын тастамай, алаңдағы жан түршігерлік көріністерді түсіріп алған. Режиссер фильмнің соңында танымал актер Георгий  Жженов ойнаған экипаж командирі Тимченконы апат кезінде қаза табатынын сценарийге қосқан. Алайда киностудия басшылығы «Кеңес адамы от пен суды кешсе де, өлмей қалу керек »,-деп режиссердің тауанын қайтарып тастапты. Митта  білдіртпей ғана Тимченконы жаралы күйінде ауруханаға түсіріп, фильмнің ақыр аяғында Валентин Ненароковты экипаж командирі ретінде ұшаққа мінетін жолаушыларды қарсы алып тұрған көріністі  бейнелеген. Десек те, режиссер Александар Митта  Тимченконың апат үстінде қаза болатынымен аяқталғанда фильм мықты  шығатынын айтып, әлі күнге дейін өкінетін көрінеді. –Сонда киностудия басшылығымен айтқанымнан қайтпай тіресіп тұрып алғанымда, туындыны көп болса, сөреге жатқызып тастар. Бірақ біраз жылдардан соң, бәрібір, қайтадан экранға шығатын еді. Фильмнің алғаш көрсетілуінде жұрт «Экипаждың» мақтауын жеткізіп жатқанда, мені осы ойлар мазалап, қамығып жүрдім. Қазір де көңілімді көңілсіздік басады, алайда бұл әдеттегіше жанымды жайлап алған сағыныштан болар,- депті  режиссер. Бұдан бұрын көрермендерге  « Гори, гори моя звезда» ( 1969 ж.), «Москва любовь моя» (1974 ж. ) және беріректе, дәлірек айтқанда, 1992 жылы түсірілген «Затерянный в Сибири», 2001 жылғы «Граница. Таежный роман» телефильмдерімен таныс режиссер А.Миттаның 1980 жылы экранға жол тартқан «Экипаж» картинасын сол жылы 71 млн.100 мың адам тамашалады.  Сөйтіп,  «Пираты ХХ века», «Москва слезам не верит» сияқты 1980 жылы шыққан  шоқтығы биік фильмдерден кейін үшінші орынды иемденді.  Фильмде бұрын-соңды экраннан көрсетілмеген ұшақ апаты және эротикалық көріністермен қатар, атақты жапон актрисасы Комаки Курихараның туындыға түсуі де ұмытылмастай жадымызда қалды. Бір айта кетерлігі, біз бұл актрисаны алғаш рет 1974 жылы осы режиссердің «Москва любовь моя» картинасынан, екінші рет, яғни, 1977 жылы режиссер Сергей Соловьевтың «Мелодии белой ночи» фильмінен басты рөлдерде көрген едік. Ал «Экипажда» ол эпизодтық рөлге түскен. Осының бәрі көрермен ретінде біздің де құштарлығымызды арттырып, арада 35 жыл өткеннен соң бұл фильмді ғаламтордан қайталап тамашалауға итермеледі. Нұрымбек Жапақов
«Сенің қолыңнан тәрбиеші болу келеді»
Күні: 18.01.2016, 250 рет оқылды
«Төрге шықса төбедей, төбеге шықса төредей» болып, ең қастерлі мамандықтың иесі атанған, шәкірттері көргенде жүз қадам жерден жолын кеспей, күтіп алып, ізетпен иіліп сәлем еткен, орыны төр болған ұстаздардың бір уақыт ағымында беделі төмендеп, жүзі төменшіктегені де рас-тын. Ер мұғалімдердің педагогтық мамандыққа барудан бой тартқан кезінде жауапкершілігі терең  қызметті арқалаған нәзік жандылардың  қайсарлығына риза болушы едік. Үнемі әйел мұғалімдердің тәрбиесі мен білімінен сусындаған жеткіншектің  бойында  ер адамға тән іріліктің іркіліп, оларға тән мысы мен пысының пәсейіп қалатындығын шырылдай айтқандардың уәжіне құлақ түруге мәжбүр боласың. Жазатын қағазы көп,  жалақысы аз, жұмыстан кейін кешке қайтадан сол жұмыстың қамытын киетін (ертеңгі сабақтың, тәрбие жұмысының жоспарын құру, бақылау жұмысы, үй жұмысы дәптерін тексеру т.б.), сұранысы мол, тексерісі тіптен зор тәрбиешілік, мұғалімдік салаға түскен ер балаларды көргенде таңқалып жататынымыз сондықтан да шығар. Ішінара пән мұғалімдерінен құралған құрыш білектілерді білсек те былдырлаған бөбектерге тәрбиеші болған «ағайды» өз басым бірінші рет көрдім. Ол – «Жәнібек» балабақшасының әдіскері  Абзал Саматов болатын. — 1993 жылы Бөкей Ордасы  ауданының Сайқын ауылында дүниеге келдім. Бірінші сыныпқа «Үштерек» ауылындағы мектепке бардым. Екінші сынып оқып жүргенімізде Жәнібек ауылына қоныс аударып, Т.Жароков атындағы ЖББОМ-да тоғыз сыныпты аяқтадым,- деп өзін таныстырудан бастады әңгімесін Абзал. – 2008 жылы Ж.Досмұхамедов атындағы колледждің  «мектепке дейінгі тәрбие мен оқыту» факультетіне түсіп, 2012 жылы тәмамдадым.  Тобымызда  алты бойжеткен, жалғыз жігіт мен оқыдым.  Ажар Батырбайқызы атты мұғалімім «Абзал, сенің қолыңнан тәрбиеші болу келеді», — дейтін үнемі. Сол жылы Орал қаласындағы №46 «Ақжайық» бөбекжайына тәрбиеші болып орналастым. Директор Жанна Ихсанова  мен жұмыс сұрай барғанымда «ұжымға ер тәрбиеші қажет» деп бірден қабылдаған болатын өзіне. «Сәбилер» тобында үш жасар бөбектермен, олардың ата-аналарымен жұмыстандым. Жұмысқа кірісу маған аса қиындық туғыза қойған жоқ. Өзіме жүктелген жұмысты абыроймен,  жауапкершілікпен атқарып жүрдім. Ата-анамен, баламен де тез тіл табысып, олардың қолындағы ең «бағалысын» балабақшаға сеніп тапсырып отырған соң, сол сенімге күдік ұялатпау тәрбиешінің басты міндеттердің бірі деп ұғындым. Баланы түсіну үшін өзіңді сол жастағы балдырғандай сезінуің қажет. Әрдайым «мен осы жаста болсам не істер едім?», «неге қызығар едім?», «қандай ойындар ойнар едім?»  осы секілді  сан алуан сұрақтарға іштей жауап беріп, ой толғаныстан өткізіп болғаннан кейін бала жүрегі сізге ашылары анық. Тәрбиеші баланың ата-анасы, досы, ағасы мен апасы. Балбөбек  әлі еш нәрсе жазылмаған ақ парақ секілді, сол ақ параққа алғаш жазуды жазатын ол әрине, тәрбиеші. Жазылған жазу баланың үлкен азамат не азаматша болған кездегі бағыт-бағдар берушісі, жол сілтеушісі болуы керек. Жоғары оқу орны сені маман қылып шығарса, балабақша саған рухани құнды тәлім-тәрбие беріп шығарады. Тәрбиеші бола білу менің қолымнан келетінін дәлелдедім. Сол мезгілде «Қазақстан-Орал» телеарнасының «Мектепке  дейінгі ұйымдардың балалармен атқарған  жұмысы» тақырыбында  біздің бөбекжайды түсіріп, менің тобымдағы  оқу-іс әрекеті  туралы арнайы сюжет дайындалып, сұхбат бергенім маған зор шабыт берді. 2012 жылы  осы бөбекжайдың ішінде «Мектепке дейінгі ұйымдардың жұмыстары мен алға қойған міндеттері» тақырыбында республикалық семинар оздырылды.  Шара барысында әр қаладан келген қонақтарды қарсы алып, бөбекжай жұмысымен, міндеттерімен, сонымен қоса өз тобыммен де таныстырып кеттім. Олармен сұхбат кезінде үш тілде сөйлегенім  көңілдерінен шықты. Осы кезде Ақтөбе, Шымкент қалаларынан келген балабақша меңгерушілері  мені өздеріне  жұмысқа шақырған болатын. Тәрбиешілік қызметіммен қоса,  2014 жылдың желтоқсанынан 2015 жылдың сәуір айы  аралығында №28 «Қарлығаш» мектепке дейінгі ұйымында әдіскер болып істедім, — деп жұмсақ үнімен әңгімесін өріп отырды Абзал. Ия, Абзал әдіскер болып жүрген шақта «Жәнібек» балабақшасының  басшысы Ғалия Ғарифоллақызы сол мекемені тексеруге барған аттестациялық комиссияның құрамында болған екен. Жалындаған Абзалдың ісіне разы болған ол,  жерлесін елге оралып, туған жерде қызмет жасауға жұмысқа шақырады. 2015 жылдың тамыз айынан бастап «Жәнібек» балалар бақшасына әдіскер болып жұмысқа орналасқан жас жігіт тәрбиешілер мен пән жетекшілеріне әдістемелік жағынан көмек беру, жас мамандармен жұмыстана отырып, дұрыс әрі нақты бағыт-бағдар сілтеу, балабақшаның жұмыс жоспарын құру, балалардың танымдық, шығармашылық қабілеттерін дамыту, ата-аналардың педагогикалық сауаттылығын жетілдіру жұмыстарын ұйымдастыру бойынша жетекшілік жасауда. Қазіргі күні балабақшада құрамына директордан бастап  әдіскер, медбике, психолог, дефектолог, тәрбиеші  мамандары  енген ата-аналарға кеңес беру пункті жұмыс жасайды. Осы арқылы ата-аналар  бала тәрбиесіндегі өздерін мазалаған мәселелері бойынша мамандардан кеңес ала алады. Бір жарым жастан бес жасқа дейінгі алпыс балдырғанды қамтыған  балабақшада олардың жеке қасиеттін танып білу бағытында әр топ қазіргі кезде кеңінен тарап отырған «Step by step» бағдарламасының элементтерін өздерінің оқу іс-әрекеттерінде қолданып отыр. Аталмыш бағдарлама бойынша тәрбиешілер Алмагүл Укалаева және Гүлзада Фазылова өз білімдерін жетілдіріп, оқу курсынан өтіп, арнайы сертификатқа ие болды. Айгүл Каюпова «М.Монтисории», Гүлім Оразғалиева «Вальдоров» әдістемесі бойынша, Әсемгүл Серікова мен Әсемгүл Хабиева «Ойын технологиясы», Дәршін Қарашева мен Назерке Досалиева «Х.Кюизинер таяқшалары технологиясы», дене шынықтыру нұсқаушысы Әсемгүл Салихова «Денсаулық» технологиясы бойынша жұмыс жасайды. Балалармен жеке жұмыс түрлерін жүргізу және түзету жұмыстары бойынша психолог Нұртай Зайнуллин, дефектолог Сәуле Өтешева жұмыс атқарады.   Бұл мамандарға әдістемелік тұрғыдан көмек беруде  Абзал  Серікұлы ерінбей жұмыстануда. Тәрбиешілер Дәршін Қарашева Абзал туралы өз ойымен бөлісті: «Ұстаз атана білу, оны қадір тұту, қастерлеу, есімін арындай таза ұстау — әр педагогтың борышы. Нағыз ұстаз  — өз кәсібін, тәрбиеленушілерін, өзі еңбек ететін педагогикалық ұжымды сүйетін адам. Жас та болса осындай қасиетке  лайықты жан деп әдіскеріміз  Абзал Саматовты айтар едім. Абзал алғашқы күндерден-ақ өзінің еңбекқорлығы, жауапкершілігі, талапшылдығы және жаңалыққа жаны құмар  ізденімпаздығымен ұжымның педагогтарымен  бірлесіп жұмыс істей алатындығын көрсетіп келеді. Тәрбиешілердің тың ұсыныс-пікірлерін де  үнемі ескеріп отырады. Тәрбиешілердің міндеті  ата мекенін, тарихын, мәдениеті мен салт-дәстүрін, табиғатын, өнеге болар ұлы адамдардың өмірін жақсы біліп өсетін ұрпақ тәрбиелеу болса, осы мақсаттарға жетуге педагогтардың  жұмысын ұйымдастырып,  түрлі әдістер қолдану шеберлігіне баулитын адам — ол әдіскер. Осы жауапты міндетті атқарып жүрген Абзал Серікұлының болашақта зор жетістіктерге жетіп, биіктен көрінетініне сенімім мол». Білімі терең, санасы сергек, өрелі жеткіншектер тәрбиелеу ісіне  үлесін қосып жүрген Абзалдың  абзал ісі  кім-кімге де өнеге болмақ. Меңдігүл ҒАРИФОЛЛАҚЫЗЫ
Киік еті қолды болмай қалды
Күні: 18.01.2016, 192 рет оқылды
ҚР ҰҚК Шекара қызметі 2036 әскери бөліміне қарасты Жәнібек шекара бақылау бөлімшесінің бастығы, майор Н.Атабаевтың берген мәліметі бойынша, 2016 жылы 8 қаңтар күні сағат 22:00 шамасында  Жәнібек шекара бөлімшесінде Қазақстан Республикасынан Ресей Федерациясына «УАЗ» автокөлігімен өтпекші болған  А. есімді Ресей азаматының көлігінен шекара наряды құрамында сержант М.Молдағалиев пен кіші сержант А.Каташев қол жүктерінің арасынан қорапқа салынған 20 килограмдай жабайы аң етін анықтаған. Бұл етке рұқсат құжаттары болмағандықтан және тексере келгенде қол жүгі арасынан табылған зат жабайы киік етіне ұқсайтын болғандықтан  А. есімді азаматтан тәркіленген ет Жәнібек аудандық ішкі істер бөліміне тапсырылған. Қазіргі кезде тексеру амалдары жүргізілуде. А.ҚУАНҰЛЫ
Хоккейден жолдастық кездесу өтті
Күні: 18.01.2016, 180 рет оқылды
Аудандық балалар-жасөспірімдер спорт мектебінің ауласына жаңадан құйылған мұз айдында «Саламатты Қазақстан» бағдарламасы аясында шайбалы хоккейден мемлекеттік қызметкерлер арасында жолдастық кездесу оздырылды. Демалыс күні уақыттарын тиімді пайдалану әрі саламатты өмір салтын қалыптастыру мақсатында ұйымдастырылған жолдастық кездесу аудан әкімдігі мен аудандық мекеме басшыларының арасында өтті. Атап айтсақ, аудан әкімі Мұрат Мұқаев, аудан әкімінің орынбасары Біржан Меңешев, аудандық аппарат басшысы Жақсылық Абдолов, «Нұр Отан» партиясы аудандық филиалы төрағасының бірінші орынбасары Асхат Молдағалиев, аудандық ішкі істер бөлімінің басшысы Ертай Қарағойшиев, аудандық жер қатынастары және ауыл шаруашылығы бөлімінің басшысы Роберт Биғалиев, аудандық мәдениет, тілдерді дамыту, дене шынықтыру және спорт бөлімі басшысының міндетін атқарушы Бекежан Шарафутдинов, аудандық ветеринария бөлімінің басшысы Абзал Қаратаев және аудандық балалар-жасөспірімдер спорт мектебінің директоры Орынбасар Ғилымов белсенді ойындарымен көзге түсті. Кездесу аса тартысты өтіп, командалар тең нәтиже көрсетті. Жолдастық кездесуден соң балалар мұз айдынына шығып, коньки теуіп, мәре-сәре болысты. Д.ОСПАН
«Жаннан қымбат оларға ар, Мен жастарға сенемін!»
Күні: 08.01.2016, 223 рет оқылды
Қазіргі жас буын- еліміздің келер күнгі келбеті. Халқымыз «Жас келсе іске» деп қайраты тасқындаған  өрендерге өрелі істер атқаруға дем беріп,қолпаштап қана қоймай, «Ақылы асқан ағаның, Етегін баспа жолын қу, Боламын деген баланың, Бетінен қақпа, белін бу» деп сенім жүгін де артады.   Аудандағы жастардың басын қосып, үлгілі істерге жұмылдырып  отырған аудандық жастармен жұмыс  жөніндегі ресурстық орталығының тыныс-тіршілігін бағамдау мақсатында орталық басшысы Мөлдір Әбдірешевамен сұхбат құрған болатынбыз. —Елбасымыз Н.Назарбаев  өткен жылы Астана қаласында өткен «Елбасымен бірге – жаңа жетістіктерге» атты жастар форумында «Ұлы құндылықтарды ұлықтай білу–әрбір жастың, баршамыздың  жауапкершілігіміз. Біздің тарихымыз –бірігудің  тарихы екенін  әрдайым есте ұстау  керек.  Патриот болу дегеніміз – өзіңнің  ұлы даланың  ұрпағы екеніңді  мақтан  ете білу. Еліңнің жарқын болашағын жасауға  өз үлесіңді қосу», — деп жастарға зор сенім артқан болатын. Осы тұрғыдан байыптасақ,  аудандағы жастардың жетекші ұйымы жастармен жұмыс  жөніндегі ресурстық орталығының  құрылу тарихына көз салсақ.                      —Жәнібек ауданы әкімінің 2014 жылғы 24 сәуірдегі №105 қаулысымен «Жәнібек аудандық ішкі саясат бөлімі» мемлекеттік мекемесінің «Жастармен жұмыс  жөніндегі ресурстық орталығы» коммуналдық мемлекеттік мекемесі облыста алғашқылардың бірі болып  құрылған болатын. 2014 жылы орталық бюджеті 2 млн. 500 мың теңгені құраса,  2015 жылы аудандық бюджет есебінен  5 млн. 285 мың теңге орталыққа бөлінді.  Қазіргі күні штатта 5 қызметкер жұмыс істеуде. 2015 жылдың маусым айынан бастап теолог мамандығы бойынша  штат ашылып, қызмет етуде. Ауданда 14 пен 29 жас аралығында тіркеу бойынша 3547 жас бар. Олардың ішінде мектеп жасындағылар – 842, жұмыспен қамтылғандары – 614, студент жастар — 723, кәсіптік және техникалық оқу орнындағы жастар – 285, әскер қатарындағылар – 42, жұмыссыздар, яғни жұмыспен қамту және әлеуметтік бағдарламалар бөлімінде  18 жас тіркелген. Аудандық жастармен жұмыс жөніндегі ресурстық орталығы мен «Ақбастау»ЖҚБ бірлесе ірі жобаларды жүзеге асыруда. Біздің орталық келесі бағыттар бойынша жұмыстанады: жастар арасында әр түрлі бағыттар бойынша шаралар ұйымдастыру, өзекті тақырыптарға семинарлар, дөңгелек  үстелдер өткізу, 50 адамнан кем болмайтын ауқымды, ірі шараларда сауалнамалар ұйымдастыру, талдау жұмыстарын жүргізу, жастарға заңгерлік кеңес беру, мекемелермен келіссөздер жүргізу арқылы жұмысшы жастармен жұмыстану және жұмыссыз жастардың жұмыспен қамтылуына ықпалдасу. Жыл басынан бері орталық  7 мекемемен және 8 шаруа қожалығымен өзара ынтымақтастық жөніндегі меморандумға отырдық.  Осы мерзім аралығында 85 жасқа кеңес беріліп, 12 жас заңгерлік кеңес алуға жүгінді, 46 жас тұрақты жұмысқа орналасты.         —  Ақ бұлттар, қара бұлттар, ала бұлттар, Қарасаң  аспанда да алалық бар. Біреуде қарт та болса, шалалық бар, Біреуде  жас та болса, даналық бар, —  деп ақын Аманқос Ершуов айтқандай,  еселі еңбектерімен, білім мен іргелі істерге деген ұмтылыстарымен Мәңгілік Еліміздің  мерейін асыруға атсалысып, тасқындаған табыстардың  эстафетасын  жалғап жүрген аудан жастарының  атқарып отырған жұмыстарына шолу жасасақ. Биыл —  еліміз үшін  мерейлі  белестер  жылы. Ұлы Жеңістің 70,  Конституциямыздың  және Қазақстан халқы Ассамблеясының 20 жылдық мерейтойларын лайықты атап өтуге біздің орталық та мәдени-көпшілік, спорттық шаралар, байқаулар, кездесулер  ұйымдастыру арқылы өз үлестерін қосты. Мәселен, Кеңес әскерінің Ауған елінен шығарылғанына 26 жыл толуына  орай «Менің жанымды ауыртқан Ауғанстан» атты кездесу кеші оздырылды. «Бұл күн — сол кездегі елге ағылған темір табыттардың тоқтаған, жанары жасқа толы жесірлер мен жетімдердің, қара жамылған аяулы аналарымыздың перзенттерін жоқтаған, бақи болған қаһарман бауырларымызды қабірден іздеген, Ауған соғысы ардагерлеріне қайғы болып қатталып, қасірет болып жатталып қалса да Тәуелсіз Қазақстанның әрбір күні бейбіт өмірдің бесігінде тербетіліп, әрбір үйдің түтінінің түзу шыққанын тілейтін, біздер үшін санамызда қанмен және термен жазылған күн болып қала бермек», -деп Ауған соғысы ардагерлері ұйымдарының төрағасы Бақытбек Смағұл айтқандай, кездесуде ауыр аманат арқалап, өмір мен өлім белдескен қанды шайқасқа қатысқан ауған жауынгерлері К.Аткешов, Қ.Қабаев, С.Ниеталиев, Ғ. Әліп, Қ.Бұқтыбаев өз естеліктерін айтып, жас ұрпаққа бейбіт күннің маңызын ұғындырды. Ұлы Жеңістің 70 жылдығына орай, Ұлы Отан соғысының ардагері Камеш Ақанаевты еске алуға арналған қол күресі, гір тасын көтеру, арқан тартыстан ерлер арасында аудандық турнир өткен болса, Талов ауылында тұратын Ұлы Отан соғысының ардагері Кенжеғали Асановты аудан жастары мерекемен құттықтай барды. Мектеп оқушылары арасында «Жеңістің қайраты — болашақтың қуаты» атты аудандық қолөнершілер байқауын оздырдық. Саламатты өмір салтын насихаттау бағытында  Күйгенкөл ауылында дзюдодан 1999-2002 жылдары дүниеге келген жасөспірімдер арасында аудандық турнир оздырылды. «Ұрпақтар сабақтастығы» аясында жастарды отансүйгіштікке баулу,  аға буынмен  жас буын арасындағы сабақтастықты тереңдету мақсатында «Жаралы жылдар жаңғырығы» атты ардагер ақсақалдармен кездесу өткіздік. 1 маусым – Халықаралық балаларды қорғау күніне орай «Әкем, шешем және мен» атты аудандық психологиялық-педагогикалық түзеу кабинетімен бірлесіп отбасылық сайыс оздырдық. Адам жанын сұлуландыратын ең ізгі қасиет –қайырымдылық. Қайтарым күтілмейтін, ақысы  сұралмайтын осынау сауапты іске біздің орталық үнемі атсалысып келеді. Аудан әкімі М. Мұқаевтың қолдауымен бірнеше мәрте «Жүректен жүрекке» атты қайырымдылық шараларын ұйымдастырдық. Жас отбасының сәбиі, көз қуанышы, әжесінің сүйікті немересі Айшагүл Сапарғалидің эпилепсия дертінен емделуіне қажетті қомақты қаржының белгілі бір бөлігінің толығуына дәнекер болуды көздеп, концерт өткізіп,  түскен қаражатқа Айшагүл әжесі Биғайшамен  бірге Алматы қаласындағы С.Ж.Асфендияров атындағы Қазақ ұлттық медицина университетінің «Ақсай» университеттік клиникасынан ем-дом алып келді. Жақсыбай ауылдық округінде тұратын,  туа біткен жүрек ауруымен ауыратын Абылай Мыштаев, Борсы ауылдық округінің тумасы,  сал ауруымен ауыратын Фатима Абу, Тау және Қамысты, Ақоба ауылдық округтерінің жеткіншектері Ақжол Қадырболатовтың қант диабетінен, Мұхамед Асланбекұлы және Гүлзия Мәмбеталиеваның ем-дом алуына көмек қолын созу мақсатында  қайырымдылық шараларына сеп болдық. Орал қаласында құрылыста жүріп, абайсызда ауыр дене жарақатын алып,төсекке таңылған Нұрбол Рахымберлиевке ем алуға қол ұшын беру мақсатында  аудан жастары арасында КТК ойынын оздырып, түскен қаржы Нұрболдың анасы Бақыт Ілиясоваға  табысталды. Тәуелсіздік күні қарсаңында «Жыл үздігі — 2015» жастар сыйлығы ұйымдастырылды. Аудандық мәдениет үйінде «Нұр Отан» партиясы «Жастар Отанға» партиялық жобасының ауқымында аудан әкімдігінің қолдауымен және аудандық жастармен жұмыс жөніндегі ресурстық орталығы мен «Ақбастау» жастар қоғамдық бірлестігінің ұйымдастыруымен елі мен жерін көркейту, дамыту жолында аянбай еңбек етіп жүрген жастарды анықтап, оларға ауданның жастар сыйлығын беруге арналған салтанатты шара оздырылды. Жиында «Нұр Отан» партиясы аудандық филиалының төрағасы, аудан әкімі Мұрат Мұқаев сөз сөйлеп, жастарға былай деп зор сенім артқан болатын. -Жоғары білім алып, елге оралған жастар қатары біздің ауданда да көптеп саналады. Оларға аудан әкімдігі тарапынан барлық жағдай жасалуда. Республика бойынша алғашқылардың бірі болып, тұрғын үйлер салуды қолға алдық. Сол салынған үйлер жастарға да берілуде. Жуырда ғана Ақоба, Борсы ауылдарында жастар үшін заманауи үлгіде шағын футбол алаңы салынды. Осындай алаңдар салу қалған алты ауылдық округте де жалғасын таппақ. Болашақ жастардың қолында, бұдан былай да белсенді еңбек ете беріңіздер,-дей келе аудан басшысы ерен еңбектің үлгісін танытып, жастар саясатына зор қолдау білдіріп жүрген аудандық ардагерлер кеңесінің төрағасы Амангелді Уәлиевке, аудандық жұмыспен қамту және әлеуметтік бағдарламалар бөлімінің басшысы Жанар Қошановаға, Жәнібек колледжінің директоры Берік Ихсановқа, аудандық ішкі істер бөлімінің басшысы Ертай Қарағойшиевке, «Нұр Отан» партиясы аудандық филиалы төрағасының бірінші орынбасары Асхат Молдағалиевке, аудандық «Шұғыла» газетінің тілшісі Арайлым Кесекова, сондай-ақ Ғилым Әліп, Жандос Уәлиев, Дастан Жармұқанов сынды кәсіпкерлерге өзінің атынан алғыс хат табыс етті. Сондай-ақ, салтанатты шара барысында «Жыл үздігі-2015» жастар сыйлығын тапсыру рәсімі оздырылып, онда «Үздік жас мемлекеттік қызметкер»,»Үздік жас медицина саласының қызметкері», «Үздік жастар нұсқаушысы», «Үздік жас ұстаз», «Үздік жас өнерпаз», «Үздік жас спортшы» аталымдарына сәйкесінше аудан әкімі аппаратының бас маманы Ғибрат Айтқалиев, аудандық орталық аурухананың акушер-гинекологі Айзада Асқарқызы, Ақоба ауылдық округінің жастар нұсқаушысы Нұртілек Кәрімов, Ғ.Сарыбаев атындағы орта мектептің  тарих пәнінің мұғалімі Ержан Оразов, аудандық мәдениет үйінің режиссері Әлішер Кенжеғалиев, Е.Ниетқалиев атындағы орта мектептің дене шынықтыру пәнінің мұғалімі Марал Төлешев ие болды. Оларға салтанатты жағдайда дипломдар мен «Жыл үздігі» белгісі табысталды. Мемлекет басшысының «Қазақстан -2050»  Стратегиясы – қалыптасқан мемлекеттің жаңа саяси бағыты» атты Жолдауында жастарды жұмыспен қамту мәселесіне ерекше көңіл бөлінген. Қазіргі таңда өңірлер экономикасының ағымдағы және болашақтағы қажеттіліктерін барынша қанағаттандыруға бағытталған жастардың еңбек әлеуетін тиімді бөлу қажеттілігі туындап отырғаны белгілі. Осыған орай қазіргі кезде орталық NEET (Not in Education, Employment or Training) яғни «оқымаған жұмыссыз жастар» бойынша талдау-сараптамалық жұмыстарын жүргізуде.                     -Жалындаған жастарға жарқын істердің жаршысы бола беріңіздер демекпіз.             Сұхбатыңызға рахмет. Меңдігүл ФАЗЫЛОВА        
Ақ халаттылар Жолдауды қолдайды
Күні: 08.01.2016, 192 рет оқылды
Елбасының жыл сайын еліміз дамуының басым бағыттарын белгілеп, оны халыққа жолдап отыратыны баршаға мәлім. Өткен жылдың 30 қарашасында «Қазақстан жаңа жаһандық нақты ахуалда: өсу, реформалар, даму» атты Жолдауын жариялаған болатын. Аталмыш Жолдауды талқылау мақсатында аудандық орталық аурухананың қызметкерлері арасында ақпараттық насихат тобының өкілдері жиын өткізді. Дөңгелек үстелге аудан әкімі аппаратының басшысы Жақсылық Абдолов пен аудандық ардагерлер кеңесінің төрағасы Амангелді Уәлиев қатысып, Елбасы Жолдауында айтылған мәселелелерді жан-жақты қамтыды. Жиынға қатысқан ақ халаттылар Жолдаудағы түйінді мәселелерге тоқталып, «Саламатты Қазақстан» мемлекеттік бағдарламасын жүзеге асырудың өте маңыздылығын, жастар арасында салауатты өмір салтын қалыптастыруға ықпал ететіндіктерін жеткізіп, осындай қысыл-таяң уақытта медицина қызметкерлерінің жалақылары өсетініне, осының бәрі Елбасының сарабдал саясатының арқасында жүзеге асып жатқандықтарына ризашылығын білдірді. Алдағы уақытта бір жеңнен қол, бір жағадан бас шығарып, ел игілігі үшін денсаулық саласын жақсартуда бел шешпей жұмыс жасайтындықтарын да айтып өтті. Арайлым РАШИТҚЫЗЫ
Ақтылы қой өргізіп, жердің әрін кіргізген
Күні: 08.01.2016, 182 рет оқылды
Депті әкем  аттанарда: «Тыңда балам, Сұрапыл соғыс деген сынға барам. Қош-сау  бол, көріскенше қайта айналып, Тел қозым, тал бесікте  «іңгәлаған».  Тұрған соң  жазмыштың да  күші кеміп,  Сан ардақ сандалды  ғой  мысы кеміп.  Жан әкем, қазір де сен жүрсің ылғи, ақ шашты азамат боп түсіме еніп!»,- деп жырлаған ақын Айтқали Нәріковтың әкесін аңсаған сартап сағынышын  Сейтеш Елеусінов   ақсақал да  өз басынан өткізіп келеді. Сәл шегініс жасап, мұрағат деректерін парақтап, Ресей Федерациясы  Қорғаныс министрлігінің орталық мұрағатындағы «ОБД-Мемориал» сайтынан алынған   мәліметке  көз жіберейік.  132-бетте  қатардағы жауынгер,   Қазақ КСР-і, Батыс Қазақстан облысы, Жәнібек ауданында  1903 жылы дүниеге келген, Жәнібек аудандық әскери комиссариатынан  1942 жылдың төртінші сәуірінде әскерге алынған Елеусін  Тәшкеновтың  1942  жылдың желтоқсан айында  із-түзсіз жоғалып кеткендігі көрсетілген. (РФ ҚМОМ қор:58, тізбе:977521, іс :584). — Күйгенкөл ауылында  1940 жылы  20 қарашада дүниеге келдім.  Әкем  Елеусін Тәшкенов   1941 жылы Ұлы Отан  соғысына  алынған соң, хабарсыз кетті, — деп бастады ақсақал әңгімесін. – Небір менмін деген ердің сойына татитын  қайратты  анам  Қантай  апаларым  Мәликә, Сәбилә, қарындасым Тәнзиләны жалғыз өзі жетілдірді. «Көк тұман  алдыңдағы келер заман» болған соғыс тұсындағы ауыр  кезде   сөзге де, іске де мығым, ат үстінде жүретін   анам колхоз жұмысына білек сыбанып қатысып,  соғыстан соң Партияның XIX съезі атындағы  ұжымшарда ұзақ жылдар аға шопан болып еңбек  етті. Құйрықты  666 саулықтан 766 қозы өсіріп, қозыны  енесінен айырғандағы  орта салмағын 38 келіге  жеткізген еңбекқор анамның жетістігі үшін үкімет «Еңбек Қызыл Ту» орденімен марапаттады. 1953-1963 жылдары  Партияның XIX съезі атындағы   ұжымшардың төрағасы болған Ө.Сақыпов  анамның атындағы «Қантай» пунктін салғызды. Бұл қыстақ әлі күнге солай аталады.  Бала шағымыздан қара жұмысқа тісқақты боп жетілдік. 1950-1954  жылдары  «Өнеге» бастауыш мектебінде оқып, 1954 жылы Жәнеке Батырғалиев  деген нағашым  Ресейдің «Ромашки» ауылындағы орта мектепке орналастырды.  Үшінші  сыныптан қайтадан орыс тілінде оқуды бастап, екі жылдан соң ауылға оралдым. 1956 жылы анама көмекші шопан болып еңбек жолымды бастадым. Ұжымшар төрағасы Ө.Сақыповтың тұсында  мал саны қырық бес мыңға дейін жетті. Ол — әділ, турасын айтатын,  колхоздың әр шегесіне дейін құрылыс кезінде өзі бақылап есептететін, қоғам байлығын көзінің қарашығындай сақтаған адал басшы болатын. Таң қараңғысынан малшылардың қыстауын аралап, жай-күйімен танысатын ағаның еңбекқорлығын, ыждағаттығын өзімізге үлгі еттік. 1958-1995 жылға дейін аға шопан болдым.  Ферма меңгерушісі Сәрсенбай  Сұлтановтың  кеңесімен  1969 жылы  «Пірәлі» қыстауына орналасып, осында 1997 жылға дейін отырдық. Жиырма жеті жыл шопанның ақ таяғын ұстап, тоқты, ісек бақтым. Зайыбым  Нәсіпханыммен  алты ұл-қыз өсірдік. Осы жылдар ішінде  ауыл экономикасын өрге сүйрескен, қанаттас, үзеңгілес еңбек еткен Әмірхан Арыстанов, Өктеш Сыдықов, Сабырғай Қоңыров, Отар Қайыров,  Әліп Ғаббасовтармен жұмыс барысында  қызу жарысқа түсуші едік. 1964 жылдан бастап сексенінші  жылдардың басына дейін кеңшар директоры болған  Меңдібай Мырзабаев, одан соң шаруашылық басқару тізгінін ұстаған  Тасболат Шөкеев,  Сағынтай Шүкіровтер еңбек адамына зор қолдау танытқан  басшылар еді. Сағынтай Үмбетұлы  малшыларға  жайлы қыстау салуда көп еңбектенген, олардың тұрмыс қажеттілігін өтеуге мейлінше қолғабыс берген ақжарма азамат-тұғын. 1995 жылы ақ таяғымды кенже ұлым Бақытжанға табыстадым.  Жекешелендіру реформасы жүрген мезгілде өз алдымызға мал салып, қосымызды тіктік. Немерелер мектеп жасына келген соң, Жәнібек ауылына көшіп келдік.  2001 жылы зайыбым дүниеден озды.  Алты баламнан тараған  тоғыз немере, төрт жиен, екі шөберем бар.  Бүгінде  Бақытжан мен келінім Алма  қолымды ұзартып, қас-қабағыма қарап бағып отыр. Бұрын аудандық кітапханаға ұдайы барып, сондағы әдебиеттермен түгелге жуық танысушы едім. Соңғы уақытта көз жанарым нашарлап кетті. Алайда теледидардан елімізде болып жатқан өркенді істердің  өріс алып отырғанын көріп, көңілім марқаяды,- деген қарияның жүзінен шүкіршілікті көрдік. Меңдігүл ФАЗЫЛОВА
Күні: 06.01.2016, 226 рет оқылды
Аудан әкімдігінде жергілікті полиция қызметін құру және оның жұмысын ұйымдастыруға арналған кеңес өтіп, оған аудан әкімі Мұрат Мұқаев төрағалық етті. Жиынға Орал қалалық ішкі істер басқармасының бастығы Манарбек Ғабдуллин қатысып, Елбасының  тапсырмасымен жергілікті полиция қызметі құрылатындығы туралы айтып өтті. Сондай-ақ, Манарбек Серікқалиұлы оларға қойылатын талаптар, жүктелетін міндеттерді баяндады. Аудан басшысы Мұрат Мұқаев өз сөзінде аталған құрылымға қоғамдағы қылмыстың алдын алу, азаматтардың құқығын қорғауда үлкен сенім артылып отырғандығын атап айтты. Д.ОСПАН
«Ақұштап апамдай ақын болғым келеді»
Күні: 06.01.2016, 202 рет оқылды
Бұл -Алма Оразбаева атындағы ЖББН мектебінің  3-сынып оқушысы Ақұштап Қуанышқалиеваның аппақ жүрегін кернеген арманы. Балғын бүлдіршіннің анасы Толқын Ғайсина былай дейді: «Қайын атам  Қуанышқалидың әкесі  Ғабдуғали атам сөзге шешен адам болса керек.  Өз әкем Абай  Өтепов  ақынжанды адам болса,  әжем Айғаным  әнші, домбырашы,  сөзге жүйрік-тұғын. Қызымыздың өлең шығаруға бейімділігі  қанында бар қасиет деп білеміз. Адам есімінің де тектен текке қойылмайтындығы белгілі ғой. Әкеміз Қуанышқалидың туған қарындасы Гүлбаршын апамыздың  күйеуі Талап – Ақжайықтың ақ шағаласы атанған  Ақұштап Бақтыгерееваның  туған ағасы. Қуанышқали әкеміз  атақты ақын апамыз, яғни  біздің шаңырақтың құдашасы Ақұштаптың өлеңдерін іздеп жүріп оқиды. Қызымыз дүниеге келгенде есімін өзі ырымдап ақын, халқының аяулы азаматшасы болсын деп Ақұштап қойды. Одан кейін дүниеге келген ұлымызға Қадыр есімін берді атасы. Қызым  оқу үздігі,  би билейді, өлең шығарады. Мінезі тұйықтау болғанмен, өзгелерден ерекшеленгісі  кеп тұрады. Бес жасында  әкеме арнадым деп алғашқы тақпағын шығарды». «Өлең кірген түсінде жөргегінде мен болам» деп ұлы Жамбыл айтқандай,  балауса жырларымен ортасына танылып қалған Ақұштаптың  жетістіктері тізілген портфолиосын парақтап отырмыз. Биылғы жылдың өзінде  мектеп мақтанышына айналған  талапты бала біраз мақтау қағаздарына ие болған екен. Тарқатып көрелік: 2015 жылы Халықаралық Пони турниріне  қатысып, үздік нәтиже көрсеткендігі  туралы сертификатпен марапатталған. Батыс Қазақстан  облысының  әкімдігі  білім басқармасы «Дарын» қосымша  білім орталығы ұйымдастырған VIII облыстық «Зерде – 2015» интеллектуалды  марафон-турнирінің  жеңімпазы атаныпты. 2015  жылы 22 қыркүйек – Қазақстан Республикасы халқының тілдері  күніне орай өткізілген  бастауыш сынып оқушыларының  аудандық «Тіл мәртебесі – ел мәртебесі» тақырыбындағы мәнерлеп оқу байқауында бас жүлдені жеңіп алды. Аудандық  бастауыш  сынып оқушылары арасында  «Қадыр оқулары» мәнерлеп оқу байқауында 2 -орынға ие болса, М. Мақатаевтың  жырларын  өлеңсүйер қауымға  кеңінен насихаттау бағытында  «М.Мақатаев – ғасыр ақыны» атты мектепішілік әдеби-сазды кешінде ақынға арнау жазғаны үшін 1-орынға ие болды. Мектеп жанындағы «Айгөлек» жазғы демалыс лагерінде өткізілген  «Көңілді  би кеші» сайысында бас жүлдеге және «Лагерь ханы мен ханшасы» сайысында 1-орынды, сынып оқушылары арасында оздырылған «Қыз- өмірдің қызғалдағы»  атты сайыста 2-орынды қанжығасына байлады. Облыстық балаларға арналған «Самал» газетінің 2013 жылғы 23  қазандағы  №16 санында «Күз ханзадасы мен ханшайымы» атты мақалада  Ақұштаптың сынып жетекшісі Айымжан  Ақышева  алғыр, белсенді, достарына жанашыр шәкірті, 1-сынып оқушысы  Ақұштаптың  сайыста 2-орынға ие болғанын жазған екен. Бүгінде Ақұштап  осы басылымның белсенді оқырманына айналып та үлгерген. «Самал»   газетінің 2015 жылғы 13 қаңтардағы  №1 санында Ақұштаптың  «Әкешім  асқар тауымсың»  деген өлеңі жарияланды. «Жетелеп мені биікке, Өсірдің міне, мәпелеп. Ашылды  тілім әке деп, Өзіңсің  асыл жан әке», — деп аққағазға сырын төккен балдырған «Біздің сынып», «Мұқағали атама», «Аналар күніне»,  «Ақжаулықты әжелер», «Қадірлі жан ұстазым», «Құстар біздің досымыз»,  «Жеңіске жеткен қазақпыз!»,  «Абай  атам»,  «Қарияларға», «Ақұштап апама», «Қадыр атама» сынды өлеңдерін де ардақты жандарына арнапты. Жақында ғана  Ақұштаптың атына  «Самал» басылымының бас редакторы  Ж.Сүндетовтың  қолы қойылған төмендегі мәтінде диплом келді. «Қазақстан Республикасы халқының тілдері  күніне орай, газет бетінде жарияланған «Тіл – асыл қазына» тақырыбындағы  үздік мақаласы үшін Жәнібек ауданы, А.Оразбаева  атындағы ЖББНМ-нің 3-сынып оқушысы  Ақұштап Қуанышқалиева марапатталды». Өрге өрлей бер, Ақұштап дейміз біз де. Меңдігүл ҒАРИФОЛЛАҚЫЗЫ
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті